b'\n_START_ARTICLE_\nNavicore\n_START_PARAGRAPH_\nNavicore Oy oli suomalainen yritys, joka kehitti ja toimitti matkapuhelimissa toimivia satelliittinavigoinnin sovelluksia, l\xc3\xa4hinn\xc3\xa4 kartta- ja navigointiohjelmistoja. Hein\xc3\xa4kuussa 2007 ruotsalainen Wayfinder osti Navicoren._NEWLINE_Yritys on perustettu vuonna 1998. Sill\xc3\xa4 oli toimistot Kuopiossa sek\xc3\xa4 Espoossa. Yhti\xc3\xb6n omistajiin kuuluivat Eqvitec Partners, Primet Technology Ventures ja Holtron Ventures._NEWLINE_Navicoren tuotteita myytiin 17 Euroopan maassa. Navicore Oy:lle my\xc3\xb6nnettiin Vuoden hautomoyritys 2005 -palkinto yrityksen toimiessa kuopiolaisen Teknologiakeskus Teknian yrityshautomossa._NEWLINE_Hein\xc3\xa4kuussa 2007 ruotsalainen Wayfinder Systems osti Navicoren ja yrityksen virallinen nimi muutettiin Wayfinder Systems Oy:ksi._NEWLINE_Suomen toimipiste suljettiin 2009, jonka j\xc3\xa4lkeen Vodafone osti emoyhti\xc3\xb6n toiminnot.'